Aranjuez

Aranjuez on kaupunki Madridin itsehallintoalueella Espanjassa. Se sijaitsee Tajo- ja Jaramajokien yhtymäkohdassa, 48 kilometriä etelään maan pääkaupungista Madridista. Kaupungin väkiluku vuoden 2016 alussa oli 57 932.

Aranjuez on tunnettu erityisesti kuninkaallisesta palatsistaan (Palacio Real), jonka kuningas Filip II rakennutti loma-asunnoksi 1500-luvulla. Myös vehreissä jokilaaksoissa viljeltävät mansikat ovat maankuuluja. Aranjuezin kulttuurimaisema on UNESCOn maailmanperintöluettelon kohde.

Aranjuez on tunnettu myös Joaquín Rodrigon paljon esitetystä kitarakonsertosta Concierto de Aranjuez.

 Kuvia 


 Lähteet 

 Aiheesta muualla 

 Ayuntamiento de Aranjuez
 UNESCO World Heritage Centre
 SPAIN.INFO

Luokka:Madridin itsehallintoalueen kaupungit
Luokka:Unescon maailmanperintökohteet Espanjassa